Listák

Az eVIR egyik legfontosabb erőssége a lista kezelő motor, ami mindegyik modullal kapcsolatban van, mindegyik modul adatait listázza, kereshetővé teszi. A lista tetején van egy navigációs rész, ahol az általános funkciók mellett egyedi és speciális funkciók és elérhetőek.

A Rendszer → Beállítások → Rendszerbeállítások menüpont alatt az összes felhasználó számára,
a Rendszer → Fehasználói fiók → Saját beállítások menüpont alatt a bejelentkezett felhasználó számára
a Megjelenítés - rendszer területen a Navigációs és funkció ikonok beállítása mezőben beállítható, hogy ikonként vagy szövegesen jelenjenek meg a gombok.

Funkciók

Gyorskereső: gyorskeresés a listában.

Előző oldal Következő oldal Első oldal Utolsó oldal funkciók több oldalas listák esetében érhetőek el, és a lista oldalai között lehet velük lapozgatni.

Keresőmező: a lista fölött megjelenik a részletes keresésre szolgáló keresősáv.

Oszlopok szerkesztése: megfelelő jogosultság esetén lehetőség van a lista oszlopainak eltüntetésere, új oszlop hozzáadására, oszlopok sorrendjének módosítására, a módosított listák elmentésére privát vagy publikus módon.

Összesítés: amennyiben a lista tartalmaz numerikus oszlopokat, akkor a rendszer képes az oszlopban szereplő adatok összeadására.
Fontos tudni, hogy a rendszer nem értelmezi az adatot, csupán a műveletet végzi el, tehát előfordulhat, hogy olyan oszlopokat is összegez, amelynek felhasználói szemmel nem túl sok értelme van.

Teljes lista: oldalakra szabdalt megjelenítés helyett egyetlen, az összes sort tartalmazó listát ad vissza. Óvatosan kell ezzel a funkcióval bánni, mert a megjelenítés egyes böngészőknek nehézséget okozhat túl sok adat esetén.

Export: A exportálás paramétereit a Rendszer → Beállítások → Rendszerbeállítások menüpontban az Export/import területen lehet állítani.

CSV: a teljes listát CSV formátumú táblázatként tölti le.

XLSX a teljes listát XLSX formátumú táblázatként tölti le.

JSON a teljes listát JSON formátumú adatszerkezetbe tölti le.

Utolsó feltétel törlése: keresés után az utolsó szűrési feltétel visszavonása, azaz a listának egy szűréssel korábbi állapotba való visszatérése

Összes feltétel törlése: A lista eredeti állapotába történő visszatérés. Egyenértékű a listát indító menüpontra való kattintással.

Új: amennyiben a listához tartozó modul esetében van értelme, akkor új egyedet hoz létre (pl. új számla, új taszk, új szolgáltatás, stb.)

Nyomtatás: a listát egy új ablakban nyomtatási nézetként adja vissza, azaz mindenféle formázástól, színezéstől, stb. mentesen a lehető legegyszerűbb formában, ami nyomtatóra küldhető.
Egyéb lehetséges gombok:

Módosítás: amennyiben az adott modul esetében van értelme, akkor módosítás funkciót indít el (pl. cég módosítása, termék módosítása, stb.)

Törlés: amennyiben értelmezhető, akkor törlési funkciót indít el (pl. partner törlése, termék törlése, stb.)

Lista: amennyiben az adott modulnál van értelme, lista funkciót indít el.

Részletes kereső

A navigációs rész alatt található a keresősáv, aminek a segítségével van lehetőség a lista szűrésére.
Fontos tudnivaló, hogy rekurzív keresés történik, azaz minden esetben az előzőleg végrehajtott keresés eredményében történik a következő szűrés.

Keresőmező: A gombra kattintva a lista fölött megjelenik a Részletes kereső terület.

Keresés mezője: A megjelenített lista oszlopait tartalmazza a legördülő mező. Ki kell választani melyik mezőre szeretnénk elvégezni a keresést!.

Keresési algoritmus: Előre meghatározott feltételek, amelyek a következők:

tartalmazza: a keresendő adat bárhol és bármilyen módon előfordulhat

tartalmazza (ékezet független): bárhol és bármilyen módon előfordulhat a keresendő adat, ráadásul a keresendő adatban szereplő ékezetes betűk között sem tesz különbséget

nem tartalmazza: a keresendő adat nem fordul elő a keresés mezőjében

pontosan egyezik:a keresendő adat pontosan egyezik (azaz egyenlő) a keresés mezőjében levő adattal. Tipikusan numerikus adatnál szokás használni.

nem egyezik: a keresendő adat nem egyezik (azaz nem egyenlő) a keresés mezőjében levő adattal. Tipikusan numerikus adatnál szokás használni.

kisebb mint:a keresendő adat kisebb (<) mint a keresés mezőjében levő adat. Tipikusan numerikus adatnál szokás használni.

nagyobb mint:a keresendő adat nagyobb (>) mint a keresés mezőjében levő adat. Tipikusan numerikus adatnál szokás használni.

kezdődik: a keresendő adat a keresés mezőjében levő adat elején szerepel. Tipikusan szöveges mezőben történő keresésnél szokás használni

végződik: a keresendő adat a keresés mezőjében levő adat végén szerepel. Tipikusan szöveges mezőben történő keresésnél szokás használni

üres: a keresés mezője üres, nem tartalmaz adatot (ilyenkor a keresendő adat mezőjének tartalma mellőzésre kerül)

nem üres: a keresés mezője nem üres, azaz tartalmaz valamilyen adatot (ilyenkor a keresendő adat mezőjének tartalma mellőzésre kerül)

igaz: a keresés mezője logikailag igaz értéket tartalmaz (ilyenkor a keresendő adat mezőjének tartalma mellőzésre kerül)

hamis: a keresés mezője logikailag hamis értéket tartalmaz (ilyenkor a keresendő adat mezőjének tartalma mellőzésre kerül)

A keresendő adat mezőjében is lehet speciális karaktereket használni, ezek pl.:

. megfelel bármilyen pontosan 1 db karakternek (pl. egy ékezetes betűt lehet helyettesíteni, ha nem ismert, hogy rövid vagy hosszú verziója szerepel az adatbázisban)

* az előtte álló karakter 0 vagy több példánya

? az előtte álló karakter 0 vagy 1 példánya

+ az előtte álló karakter 1 vagy több példánya

^ a mező elején keres, hatása megegyezik a kezdődik algoritmussal

$ a mező végén keres, hatása megegyezik a végződik algoritmussal

a legtöbb reguláris kifejezés is eredményesen használható.

A keresés a keresés mezőjének és a keresés algoritmusának kiválasztásával, a keresendő adat megadásával, majd a | | vagy | Keress! | gomb megnyomásával történik.

A keresősáv alatt található információ a lista elemeiről:

Sorok száma: X Oldalak száma: Y Aktuális oldal: Z Korábbi szűrések: , majd ezt követően már maga a lista következik.

A lista sorrendjét az oszlopok fejlécére kattintva lehet megváltoztatni, ilyenkor a fejlécben az oszlop neve kiemelve jelenik meg egy fel-le mutató ikonnal együtt. Fordított sorrendet ugyanarra az oszlopfejlécre kattintva lehet előidézni.

A lista elemeire kattintva az adott modulnak megfelelő funkció hajtódik végre, tipikusan megtekintés, kiválasztás, stb.

Oszlopok szerkesztése, lista testreszabása

Oszlopok szerkesztése gombra kattintva megjelenik a részletes kereső, mely kiegészül a lista szerkesztéséhez és mentéséhez szükséges űrlappal.

Lista neve: Egy tetszőleges név, ilyen névvel látszik majd a lista a navigációs részen, amire kattintani lehet.

Tulajdonos: A lista tulajdonosa, azaz ki módosíthatja a lista beállításait. Ha a saját felhasználói név van ott, akkor csak mi, ha pedig „mindenki”, akkor bárki tudja módosítani, akinek van joga a listák testreszabásához.

Láthatóság: Kétféle érték közül lehet választani:

Privát esetben csak mi, a lista készítője láthatja a listát, míg

Publikus beállítás esetén bárki, aki láthatja az alaplistát is.

Alapértelmezett: Háromféle beállítás létezik:

Senkinek: ebben az esetben a lista látszik a navigációs részen, csak rákattintva töltődik be.

Magamnak: ha én indítom el a listát, akkor nekem a testre szabott verzió fog alapértelmezetten megjelenni, a többi felhasználónak viszont az eredeti lista marad látható.

Mindenkinek: Ez kb. egyenértékű a rendszer szintű alapértelmezetté tétellel, azaz minden felhasználó a testre szabott listát fogja látni amikor belép a listába.

Oszlop szerkesztése: az oszlop tartalmának szerkesztése.

Oszlop törlése: az aktuális oszlop megjelenítésének letiltása. Az adatokat nem törli, csak a tartalom nem lesz látható.

Oszlop eltolása eggyel balra: az adott oszlopot és a tőle balra lévő oszlopot felcseréli.

Oszlop eltolása eggyel jobbra: az adott oszlop és a tőle jobbra lévő oszlop sorrendjének felcserélése.

Új oszlop beszúrása balra: ha van hozzáadható oszlop (pl. amit az oszlop törlésével eltávolítottunk), akkor azt az adott oszloptól balra szúrja be.

Új oszlop beszúrása jobbra: ha van hozzáadható oszlop, akkor azt az adott oszloptól jobbra adja hozzá.

Beszúráskor megjelenik egy új oszlop egy legördülővel, amiből ki lehet választani a beszúrandó oszlop adattípusát.

| Ok | gombra kattintva hozzáadja az oszlopot.

| Felvesz | gombra kattintva elmenti az új egyedi listát.

| Töröl | gombra kattintva törli az egyedi listát.

Az elmentett Testreszabott listák és Saját testreszabott listák a Rendszer menüpont alatt találhatók.

A lista sorai

Általában a listák soraira, a listákban található adatokra kattintva egy adatlapra jutunk, ahol megtekinthetjük a részleteket, műveleteket hajthatunk végre a már kész bizonylatokkal.
Például: nyomtatás, küldés emailben, sztornózás, lezárás, stb…